Ir-Regolament tal-Kummissjoni (KE) Nru 703/2001
tas-6 ta’ April 2001
li jistabbilixxi s-sustanzi attivi ta’ prodotti ta’ protezzjoni tal-pjanti fit-tieni stadju tal-programm ta’ ħidma msemmi fl-Artikolu 8(2) tad-Direttiva tal-Kunsill 91/414/KEE u li jirrevedi l-lista ta’ l-Istati Membri magħżula bħala rapporteurs għal dawk is-sustanzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid ta’ prodotti ta’ protezzjoni tal-pjanti fis-suq [1], kif l-aħħar emendata permezz tad-Direttiva tal-Kummissjoni 2001/21/KE [2].
Wara li kkunsidrat ir-Regolament tal-Kummissjoni (KE) Nru 451/2000 tat-28 ta’ Frar 2000 li jistabbilixxi r-regoli dettaljati għall-implimentazzjoni tat-tieni u tielet stadji tal-programm ta’ ħidma msemmija fl-Artikolu 8(2) tad-Direttiva 91/414/KEE [3], u b’mod partikolari l-Artikolu 5(2) u 6(2) tiegħu,
Billi:
(1) Produtturi li jixtiequ jassiguraw l-inklużjoni fl-Anness I għad-Direttiva 91/514/KEE ta’ sustanzi attivi li diġa’ kienu fis-suq fis-26 ta’ Lulju ta’ l-1993 u li tniżżlu fl-Anness I għar-Regolament (KE) Nru 451/2000 kienu meħtieġa sabiex jinnotifikaw ir-rapporteur relevanti ta’ l-Istat Membru b’din ix-xewqa sa mhux aktar tard mill-31 ta’ Awissu 2000.
(2) Ir-rapporteur ta’ l-Istati Membri ġew irraportati lill-Kummissjoni fuq jekk in-notifiki jissodisfaw il-kriterji għad-dħul msemmija f’Parti 1 ta’ l-Anness V tar-Regolament (KE) Nru 451/2000, kif meħtieġ mill-Artikolu 5(1) ta’ dak ir-Regolament.
(3) Il-Kummissjoni flimkien mal-Kumitat Permanenti dwar is-Saħħa tal-Pjanti irrevedew iktar dawk in-notifiki sabiex jistabbilixxu jekk kienux riċevuti mir-rapporteur ta’ l-Istati Membri qabel id-data ta’ skadenza u jekk jissodisfaw il-kriterji għad-dħul.
(4) Deċiżjoni għandha għalhekk tittieħed sabiex ikunu determinati s-sustanzi attivi li għandhom ikunu evalwati fl-istruttura tar-Regolament u l-persuni intitolati sabiex jaġixxu bħala notifikaturi għal dawk is-sustanzi.
(5) L-għażla ta’ l-Istati Membri bħala rapporteurs għat-tieni stadju tal-programm ta’ ħidma msemmi fl-Artikolu 8(2) tad-Direttiva 91/414/KEE kienet stabbilita fl-Artikolu 4 (1) u l-Anness I għar-Regolament (KE) Nru 451/2000. In vista ta’ ċerti żbilanċi li dehru wara l-eżaminazzjoni tat-talbiet għall-inklużjoni fl-Anness I, ir-rwol tar-rapporteur għandu jkun trasferit lil Stat Membru differenti.
(6) Sabiex ikun assigurat li r-rivista meħtieġa taħt l-Artikolu 8(2) tad-Direttiva 91/414/KEE jista’ jkun lest fi żmien adegwat, limitu ta’ żmien għandu jkun stabbilit għas-sottomissjoni tar-rapportuer ta’ l-Istat Membru tad-dossiers u informazzjoni oħra teknika u xjentifika, meħtieġa flimkien mar-Regolament (KE) Nru 451/2000.
(7) L-ismijiet u indirizzi tal-produtturi li preżentaw notifika li tissodisfa l-ħtiġijiet hawn fuq imsemmija għandhom ikunu ppubblikati sabiex jassiguraw li jistgħu jsiru kuntatti għall-preżentazzjoni ta’ dossiers kollettivi.
(8) Il-miżuri provduti f’dan ir-Regolament huma skond l-opinjoni tal-Kumitat Permanenti dwar is-Saħħa tal-pjanti,
ADDOTTAT DAN IR-REGOLAMENT:
Artikolu 1
1. Il-lista ta’ sustanzi attivi li jkunu eżaminati fl-istruttura tar-Regolament (KE) Nru 451/2000 huwa stabbilit f’kolonna A ta’ l-Anness I ta’ dan ir-Regolament.
2. L-Istat Membru magħżul bħala rapporteur ta’ l-Istat Membru ta’ kull wieħed mis-sustanzi msemmija fil-paragrafu 1 huwa ndikat f’kolonna B ta’ l-Anness 1 għal dan ir-Regolament kontra s-sustanza attiva korrispondenti.
3. Il-produtturi li fi żmien adegwat issottomettew notifika skond l-Artikolu 4(2) tar-Regolament (KE) Nru 451/2000 huma mniżżla f’kolonna C ta’ l-Anness I għal dan ir-Regolament, b’kodiċi ta’ tliet ittri jew erbgħa, kontra s-sustanza attiva korrispondenti. L-isem u indirizz ta’ kull produttur huwa identifikat għal kull kodiċi fl-Anness II għal dan ir-Regolament.
Artikolu 2
Il-limitu ta’ żmien imsemmi fl-Artikolu 5(4)(c) u (d) tar-Regolament (KE) Nru 451/2000 għas-sottomissjoni lir-rapporteur ta’ l-Istat Membru tad-dossiers u l-informazzjoni relevanti oħra kif stabbiliti fit-30 ta’ April 2002.
Artikolu 3
Dan ir-Regolament għandu jidħol fis-seħħ fl-1 ta’ Mejju 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ April 2001.